CELEX: 32007R0438
Language: hr
Date: 2007-04-20 00:00:00
Title: Uredba Komisije (EZ) br. 438/2007 od 20. travnja 2007. o razvrstavanju određene robe u kombiniranu nomenklaturu

02/Sv. 008
            
            
               HR
            
            
               Službeni list Europske unije
            
            
               234
            
         32007R0438
   
               L 104/18
            
            
               SLUŽBENI LIST EUROPSKE UNIJE
            
            
               20.04.2007.
            
         
      UREDBA KOMISIJE (EZ) br. 438/2007
   od 20. travnja 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temeljeni na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu, 20. travnja 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 301/2007 (SL L 81, 22.3.2007., str. 11.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Pripravak u obliku želatinoznih kapsula. Svaka kapsula sadrži:
               
                            
                        
                        
                           Koenzim Q10: 30 mg
                        
                     
                            
                        
                        
                           Sojino ulje: 178 mg
                        
                     
                            
                        
                        
                           Sojin lecitin: 6,3 mg
                        
                     
                            
                        
                        
                           Kokosovo ulje: 15,1 mg
                        
                     
                            
                        
                        
                           Pčelinji vosak: 15,1 mg
                        
                     
                            
                        
                        
                           Palmino ulje: 45,5 mg
                        
                     Ulja i vosak se u pripravku koriste kao nosioci i punilo.
               Proizvod je namijenjen maloprodaji.
               Kako je navedeno na ambalaži, koenzim Q10 ima antioksidirajući učinak i koristi se kao dodatak pri poremećajima krvožilnog sustava.
            
            
               2106 90 92
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, pojašnjenje 1. točka (a) poglavlju 30. i tekstom oznaka KN 2106, 2106 90 i 2106 90 92.
               Proizvod se izuzima iz tarifnog broja 1517 zbog toga što se ulja i vosak u proizvodu koriste samo kao nosioci i punilo. Tarifno razvrstavanje proizvoda određuje koenzim Q10 čija je koncentracija u pripravku mnogo veća od prirodne koncentracije u biljnim uljima.
               Proizvod se ne može razvrstati u poglavlje 30. zbog toga što preporučena doza koenzima Q10 nije dovoljna za potrebe terapije ili profilakse.
               Proizvod se razvrstava kao prehrambeni pripravak s tarifnim brojem 2106.